Babelscape/SREDFM huggingface dataset:
Ελένη Αδελαΐδα του Σλέσβιχ-Χόλσταϊν-Σόντερμπουργκ-Γκλύξμπουργκ

H Ελένη Αδελαΐδα του Σλέσβιχ-Χόλσταϊν-Σόντερμπουργκ-Γκλύξμπουργκ ("Helene Adelheid von Schleswig-Holstein-Sonderburg-Glücksburg", 1 Ιουνίου 1888 - 30 Ιουνίου 1962) ήταν κόρη του Φρειδερίκου Φερδινάνδου, Δούκα του Σλέσβιχ-Χόλσταϊν.

Η "Ελένη Αδελαΐδα Βικτωρία Μαρία" γεννήθηκε την 1η Ιουνίου 1888 στο Γκρύνχολτς, και ήταν το τρίτο παιδί και κόρη του Φρειδερίκου Φερδινάνδου, Δούκα του Σλέσβιχ-Χόλσταϊν, και της Καρολίνας Ματθίλδης του Σλέσβιχ-Χόλσταϊν-Σόντερμπουργκ-Αουγκούστενμπουργκ.

Το 1908 αρραβωνιάστηκε τον Χαράλδο της Δανίας. Ο γάμος του έγινε στις 28 Απριλίου 1909 στο Γκλύξμπουργκ. Μαζί απέκτησαν πέντε παιδιά:
*την "Φεοδώρα" (1910-1975), παντρεύτηκε τον Χριστιανό του Σάουμμπουργκ-Λίππε. Απέκτησαν 4 παιδιά.
*την "Καρολίνα Ματθίλδη" (1912-1955), παντρεύτηκε τον Κνουτ της Δανίας. Απέκτησαν 3 παιδιά.
*την "Αλεξανδρινή Λουίζα" (1914-1962), παντρεύτηκε τον Λεοπόλδο του Κάστελ-Κάστελ. Απέκτησαν 3 παιδιά.
*τον "Γκορμ" (1919-1991).
*τον "Όλουφ" (1923-1990), παντρεύτηκε (1) την Άννι Ελένε Ντόρριτ Πούγκαρτ-Μύλλερ. Απέκτησαν 2 παιδιά και (2) την Λις Βουλφ-Γιούργκενσεν. Δεν απέκτησαν παιδιά.

Πέθανε στις 30 Ιουνίου 1962 στο Χέλερουπ σε ηλικία 74 ετών. Είναι θαμμένη στον Καθεδρικό Ναό του Ρόσκιλε της Νήσου Σγιέλαν στη Δανία.
Δωμάτιο στη Ρώμη

Το Δωμάτιο στη Ρώμη (Ισπανικά: Habitación en Roma) είναι μια ερωτική ρομαντική ταινία Ισπανικής παραγωγής του 2010 σε σενάριο και σκηνοθεσία του Χούλιο Μέντεμ. Πρωταγωνιστούν η Έλενα Ανάγια και η Νατάσα Γιαροβένκο.

Η ταινία απεικονίζει τις συναισθηματικές και σεξουαλικές σχέσεις δύο γυναικών (της Άλμπα και της Νατάσα) καθ 'όλη τη διάρκεια μιας νύχτας σε ένα δωμάτιο ξενοδοχείου στη Ρώμη. 
Η υπόθεση βασίζεται χαλαρά στην άλλη ταινία, «In Bed». Το δωμάτιο στη Ρώμη ήταν η πρώτη ταινία στην Αγγλική γλώσσα του σκηνοθέτη.
Λαζάρ Βούκοβιτς

Ο Λαζάρ Βούκοβιτς, σερβ.: Лазар Вуковић (απεβ. 12 Ιουλίου 1410) από τον Οίκο Μπράνκοβιτς ήταν knez (πρίγκιπας) στη Σερβία.
BMP-1

Τα BMP-1 (ρωσ. "") είναι πλωτοί στρατιωτικοί θωρακισμένοι μεταφορείς προσωπικού σοβιετικής κατασκευής που συγκαταλέγονται στα πιο διαδεδομένα θωρακισμένα οχήματα στον κόσμο.
ΜΦΚ Ζέμπλιν Μιχαλόβτσε

Η ΜΦΚ Ζέμπλιν Μιχαλόβτσε (σλοβακικά: "MFK Zemplín Michalovce", ) είναι σλοβακικός σύλλογος ποδοσφαίρου, με έδρα το Μιχαλόβτσε. Αγωνίζεται στη Σούπερ Λίγκα Σλοβακίας από τη σεζόν 2015–16.
Μιγκέλ Ματαμόρος

Ο Μιγκέλ Ματαμόρος (ισπ. Miguel Matamoros, 1894 - 1971) υπήρξε Κουβανός μουσικός και συνθέτης. Είχε μεγάλη συνεισφορά στην ανάπτυξη του κουβανικού τραγουδιού (Son Cubano), ενός ρυθμού που προέρχεται από τις αγροτικές περιοχές της ανατολικής Κούβας. Γνώρισε τεράστια επιτυχία ως στιχουργός πολλών δημοφιλών τραγουδιών, όπως το "«Lágrimas Negras"» και το «"Son de la Loma"». Ήταν επίσης ιδρυτής του επίσης επιτυχιμένου «"Trío Matamoros"»"."
Γιόχαν Κένιγκ

O Γιόχαν Κένιγκ (γεμ. "Johann König", γενν. Κεν, 1972) είναι Γερμανός κωμικός.
Βουκ Γκργκούρεβιτς

Ο Βουκ Γκργκούρεβιτς, σερβ.: Вук Гргуревић Бранковић (π. 1440 - 16 Απριλίου 1485) από τον Οίκο Μπράνκοβιτς ήταν τιτουλάριος δεσπότης της Σερβίας (1471-85). Κληρονόμησε τον τίτλο του δεσπότη (η Σερβία ήταν υπό Οθωμανική κατοχή) από τον Ματθία Κορβίνο της Ουγγαρίας και κυβέρνησε το μεγαλύτερο μέρος της σημερινής Βοϊβοντίνα, υπό την επικυριαρχία της Ουγγαρίας. Είναι γνωστός στη Σερβική επική ποίηση για την ανδρεία και τον ηρωισμό του, όπου καλείται "Βουκ ο (πύρινος) δράκος". Διοίκησε τον Ουγγρικό στρατό ("Μέλανα Στρατό") σε αρκετές από τις μάχες του εναντίον των Οθωμανών. Θεωρείται ιδρυτής του μοναστηριού Γκργκέτεγκ.
Μπόι Βάτερμαν

Ο Μπόι Βάτερμαν (ολλανδικά: "Boy Waterman", γενν. στις 24 Ιανουαρίου 1984) είναι Ολλανδός επαγγελματίας ποδοσφαιριστής, ο οποίος αγωνίζεται ως τερματοφύλακας για τον ΟΦΗ. 

Ήταν μέλος της Εθνικής Ολλανδίας U21 η οποία κέρδισε το Ευρωπαϊκό Πρωτάθλημα U21 του 2007.
Ομοσπονδιακές εξεγέρσεις

Οι Ομοσπονδιακές εξεγέρσεις (Γαλλικά: Les insurrections fédéralistes) ή Εξεγέρσεις των Φεντεραλιστών, ήταν αντεπαναστατικές ένοπλες εξεγέρσεις που ξέσπασαν στις επαρχίες της Γαλλίας το καλοκαίρι του 1793, κατά τη διάρκεια της Γαλλικής Επανάστασης. Προκλήθηκαν από δυσαρέσκεια στις επαρχιακές πόλεις της Γαλλίας για την αύξηση του συγκεντρωτισμού της εξουσίας στο Παρίσι και την αύξηση της ριζοσπαστικοποίησης της πολιτικής εξουσίας στα χέρια των Ιακωβίνων. Στις περισσότερες περιοχές, η αφορμή για εξέγερση ήταν η εκδίωξη των Γιρονδίνων από τη Συμβατική μετά τα γεγονότα της 31ης Μαΐου - 2 Ιουνίου 1793. 

Οι εξεγέρσεις, αν και είχαν κοινή προέλευση και πολιτικούς στόχους, δεν ήταν κεντρικά οργανωμένες ούτε καλά συντονισμένες. Το κυριότερο, δεν κατάφεραν να κερδίσουν τη λαϊκή υποστήριξη και κατατροπώθηκαν από τα στρατεύματα της Συμβατικής τους επόμενους μήνες. 

Οι Ομοσπονδιακές εξεγέρσεις προκάλεσαν ένα νέο αποφασιστικό βήμα προς την Τρομοκρατία.
Sovetskaya Rossiya

Το Sovetskaya Rossiya () ήταν θωρηκτό πλοίο της κλάσης "Sovetsky Soyuz", το οποίο ανήκε στο ναυτικό της Ένωση Σοβιετικών Σοσιαλιστικών Δημοκρατιών. Χρησιμοποιήθηκε κατά τη διάρκεια του Β 'Παγκοσμίου Πολέμου. Η κατασκευή του διατάχθηκε στις 22 Ιουλίου 1940 στη Μολότοφσκ. Η κατασκευή του προχώραγε πολύ αργά λόγω υλικών ελλείψεων και γνώση ναυπηγικής. Το εγκαταλελειμμένο μοντέλο Sovetskaya Rossiya καταστράφηκε το 1947.
Ισλανδικό Σοσιαλιστικό Κόμμα

Το Ισλανδικό Σοσιαλιστικό Κόμμα (ισλ. "Sósíalistaflokkur Íslands") είναι ένα σοσιαλιστικό κόμμα της Ισλανδίας το οποίο ιδρύθηκε την ημέρα της Εργατικής Πρωτομαγιάς του 2017.

Ιδρυτής του κόμματος είναι ο εκδότης και συγγραφέας Γκούναρ Σμάρι Έγκιλσον ο οποίος δήλωσε την ημέρα ίδρυσης του κόμματος ότι το κόμμα θα είναι «υπερασπιστής των μισθωτών και όλων όσων είναι φτωχοί, αόρατοι και αδύναμη. Οι αντίπαλοι του Ισλανδικού Σοσιαλιστικού Κόμματος είναι οι πλούσιοι και όλοι όσοι εξυπηρετούν τα συμφέροντά τους».

Τα κύρια σημεία της πλατφόρμας του κόμματος είναι:
* «Ανθρώπινες συνθήκες διαβίωσης» όσον αφορά τους μισθούς, τα επιδόματα ανεργίας, τις συντάξεις και τα φοιτητικά δάνεια.
* Ένα δωρεάν σύστημα υγείας χωρίς επιπλέον χρεώσεις.
* Λιγότερες ώρες εργασίας.
* Μεταρρύθμιση του φορολογικού συστήματος με υψηλότερους φόρους στους πλούσιους και χαμηλότερους στους μισθωτούς.

Σύμφωνα με τον Γκούναρ Σμάρι, το κόμμα είχε ήδη 1.400 μέλη κατά την ίδρυσή του. Στις αρχές Μαΐου 2017 συγκροτήθηκε μια προσωρινή Κεντρική Επιτροπή προκειμένου να προετοιμαστεί ένα «Σοσιαλιστικό Συνέδριο» για το φθινόπωρο του 2017. Πριν το Συνέδριο συγκροτήθηκαν, επίσης, τέσσερις επιτροπές από τα μέλη του κόμματος οι οποίες θα ήταν αρμόδιες για την υγεία, την κατοικία, την κοινωνική ευημερία και τον εκδημοκρατισμό της κοινωνίας.

Το Ισλανδικό Σοσιαλιστικό Κόμμα δεν συμμετείχε στις εκλογές του 2017, καθώς θεωρούσε ότι βρισκόταν σε «διαδικασία οικοδόμησης», ωστόσο συμμετείχε στις αυτοδιοικητικές εκλογές του 2018 σε δύο από τους μεγαλύτερους δήμους της χώρας. Στο Ρέικιαβικ, το κόμμα κέρδισε το 6,4% των ψήφων και μία από τις 23 έδρες του δημοτικού συμβουλίου.
Χριστόδουλος Γοργίας

Ο Χριστόδουλος Γοργίας (1906-1997), του Γεωργίου, ήταν Έλληνας πολιτικός. Υπηρέτησε ως βουλευτής Σερρών από το 1950 ως το 1952. Στη συνέχεια διηύθυνε την επιχείρηση "Δήμητρα", την οποία ο ίδιος ίδρυσε.
Αναστασία Γεωργιάδου

Η Αναστασία Γεωργιάδου (29 Απριλίου 1991, Αθήνα) είναι Ελληνίδα διεθνής αθλήτρια πετοσφαίρισης, η οποία αγωνίζεται με τη φανέλα της ΑΣΠΕ Θέτις Βούλας στην Volley League της Ελλάδας ως κεντρική.
Αγορά Θαλασσινών Χουανάν

μικρογραφία|αριστερά|300x300εσ|Αγορά Θαλασσινών Χουανάν
Η Χονδρική Αγορά Θαλασσινών Χουανάν (κινεζικά: 武汉华南海鲜批发市场), επίσης γνωστή ως Αγορά Θαλασσινών Χουανάν (το Χουανάν σημαίνει "Νότια Κίνα"), ήταν μια αγορά ζωντανών ζώων και θαλασσινών στην επαρχία Τζιανγκχάν στο Ουχάν του Χουμπέι, στην κεντρική Κίνα. 

Η αγορά έχει συγκεντρώσει σημαντική ειδησεογραφική κάλυψη, καθώς έχει αναγνωριστεί ως πιθανό σημείο προέλευσης της ασθένειας κορονοϊού 2019 και της πανδημίας που προέκυψε. Στις 31 Δεκεμβρίου 2019 ο Παγκόσμιος Οργανισμός Υγείας ειδοποιήθηκε για ένα ξέσπασμα πνευμονίας στο Γουχάν. Από τα πρώτα 41 άτομα που νοσηλεύτηκαν λόγω της μόλυνσής τους από τον SARS-CoV-2 μέχρι τις 2 Ιανουαρίου 2020, τα δύο τρίτα από αυτούς είχαν έρθει σε επαφή με τους χώρους της αγοράς. Η αγορά έκλεισε στις 1 Ιανουαρίου 2020 για λόγους υγείας και απολύμανσης. Σύμφωνα με το Κινεζικό Κέντρο Ελέγχου και Πρόληψης Νοσημάτων, από τα 585 περιβαλλοντικά δείγματα που ελήφθησαν από χώρους της αγοράς, τα 33 εμφάνιζαν ίχνη παρουσίας της ασθένειας κορονοϊού 2019.
Ximian

Η Ximian, Inc. (γνωστή παλαιότερα ως Helix Code με τήν ονομασία International Gnome Support αρχικάν) ήταν μια αμερικανική εταιρεία που ανέπτυξε, πωλούσε και υποστήριξε λογισμικό εφαρμογών για Linux και Unix με βάση τη πλατφόρμα GNOME . Ιδρύθηκε από τους Μιγκέλ ντε Ικάζα και Νατ Φρίντμαν το 1999 και αγοράστηκε από τη Novell το 2003. Η Novell συνέχισε να αναπτύσσει τα αυθεντικά προϊόντα της Ximian, προσθέτοντας παράλληλα υποστήριξη για το δικό της λογισμικό GroupWise και ZENworks .
Ένα πιστόλι για τον Ρίνγκο

Το Ένα πιστόλι για τον Ρίνγκο (Ιταλικά: Una pistola per Ringo) είναι ένα σπαγκέτι γουέστερν Ιταλικής και Ισπανικής συμπαραγωγής του 1965 σε σενάριο και σκηνοθεσία Ντούτσιο Τεσάρι. Στην ταινία πρωταγωνιστεί ο Μοντγκόμερι Γουντ (ψευδώνυμο του Τζουλιάνο Τζέμα), μαζί με τους Φερνάντο Σάντσο, Τζορτζ Μάρτιν, Αντόνιο Κάσας, Νεβές Ναβάρο και Χόλυ Χάμοντ.

Η εμπορική επιτυχία αυτής της ταινίας οδήγησε τους παραγωγούς να κυκλοφορήσουν αργότερα εκείνο το έτος και το σικουέλ «Η Επιστροφή του Ρίνγκο».
Ναρθίσο Γιέπες

Ο Ναρθίσο Γιέπες ("Narciso Yepes", 14 Νοεμβρίου 19273 Μαΐου 1997) ήταν Ισπανός βιρτουόζος κλασικός κιθαριστής και λαουτίστας. Θεωρείται ένας από τους καλύτερους κιθαριστές του 20ού αιώνα.
Ελισάβετ Άννα της Πρωσίας

Η Ελισάβετ Άννα της Πρωσίας ("Elisabeth Anne von Preußen", 8 Φεβρουαρίου 1857 - 28 Αυγούστου 1895) ήταν κόρη του Φρειδερίκου Καρόλου της Πρωσίας.
Συνέλευση της Ένωσης των Κομορών

Η μονοθάλαμη Συνέλευση της Ένωσης των Κομορών είναι το νομοθετικό σώμα της χώρας και ιδρύθηκε το 2004. 

Ως Βουλή των Αντιπροσώπων συστάθηκε το 1961. Επανασυστάθηκε ως Εθνοσυνέλευση τον Ιούλιο του 1975. Την διαδέχθηκε η Ομοσπονδιακή Συνέλευση, η οποία μετονομάστηκε σε Συνέλευση της Ένωσης το 2004. Από το 2020 απαρτίζεται από 24 μέλη αντί 33.
Φραβαχάρι

μικρογραφία|Φραβαχάρι
Απεικόνιση Φραβαχάρι στην [[Περσέπολη]].
Το Φραβαχάρι (περσικά: فَرَوَهَر), επίσης γνωστό ως Φορουχάρι (περσικά: فُروهَر), ή Farr-e Kiyâni (فَرِّ کیانی), είναι ένα από τα πιο γνωστά σύμβολα του Ιράν (Περσία) και του Ζωροαστρισμού, η κύρια θρησκεία του Ιράν πριν από τη μουσουλμανική κατάκτηση του Ιράν και του ιρανικού εθνικισμού. Υπάρχουν διάφορες ερμηνείες για το τι συμβολίζει το Φραβαχάρι και δεν υπάρχει καθολική συναίνεση εκτός από το να σημειωθεί ότι δεν αντιπροσωπεύει το Φραβάσι.

Το Φραβαχάρι είναι ένα από τα πιο γνωστά σύμβολα του Ιράν και συχνά φοριέται ως κρεμαστό απο τους Ιρανούς, συμπεριλαμβανομένων των Ζωροαστρίστων και των Κούρδων και έχει γίνει ένα κοσμικό εθνικό και πολιτιστικό σύμβολο.

*
Ευχέριος

Ο Ευχέριος (περίπου 389 - 408) ήταν Ρωμαίος πολιτικός, γιος του Ρωμαίου στρατηγού Στιλίχωνα που ουσιαστικά κυβέρνησε τη Δυτική Ρωμαϊκή Αυτοκρατορία κατά τη διάρκεια της βασιλείας του αυτοκράτορα Ονώριου. Δολοφονήθηκε μετά την πτώση του πατέρα του.
Καμόλι

Το Καμόλι ή Καμόγλι (ιταλικά: "Camogli", γενοβέζικα: "Camoggi") είναι παραθαλάσσιος δήμος στη Λιγουρία, βόρεια Ιταλία. Βρίσκεται στην Ιταλική Ριβιέρα, περίπου 25 χιλιόμετρα ανατολικά από τη Γένοβα. Τον Ιανουάριο του 2020 είχε 5.163 κατοίκους.

Το Καμόλι είναι γνωστό για τους βαθμιδωτούς δρόμους και τη βοτσαλωτή παραλία στον όρμο της πόλης. Χαρακτηριστικά είναι τα σπίτια και μέγαρα της πόλης, βαμμένα με κόκκινα, κίτρινα ή καφέ χρώματα, ώστε να είναι καλύτερα ορατή από τη θάλασσα. Το Καμόλι είναι ακόμη και σήμερα αλιευτικό καταφύγιο. Το δεύτερο σαββατοκύριακο του Μαΐου κάθε χρόνο στη πόλη διοργανώνεται η Σάγκρα ντελ Πέσκε, ένα φεστιβάλ στο οποίο λαμβάνει χώρα του τηγάνισμα μεγάλου αριθμού ψαριών.
Ιωάννης Πατσαντάρας

Ο Ιωάννης Πατσαντάρας είναι Έλληνας ανώτατος αξιωματικός της Πολεμικής Αεροπορίας εν αποστρατεία. Διετέλεσε Αρχηγός της Τακτικής Αεροπορίας (Α/ΤΑ) στη Λάρισα και Διοικητής του Νατοϊκού Αεροπορικού Στρατηγείου, CAOC - 7 από τον Αύγουστο του 2009 έως τον Μάρτιο του 2010. Έχει διατελέσει Δήμαρχος Διστόμου–Αράχοβας–Αντίκυρας (2011-2014)
Καράτε Κιντ

Το Καράτε Κιντ (αγγλικά: "The Karate Kid") είναι δραματική ταινία πολεμικών τεχνών του 1984, η οποία γράφτηκε από τον Ρόμπερτ Μαρκ Κάμεν και σκηνοθετήθηκε από τον Τζον Γκίλμπερτ Άβιλντσεν. Είναι η πρώτη ταινία του franchise "The Karate Kid" με πρωταγωνιστές τους Ραλφ Μάτσιο, Πατ Μορίτα και Ελίζαμπεθ Σου. "Το Karate Kid" ακολουθεί τον Daniel LaRusso (Μάτσιο), έναν έφηβο που διδάσκεται "Κότζου-ριού" καράτε από τον Mr. Miyagi (Μορίτα), ώστε να μπορέσει να υπερασπιστεί τον εαυτό του και να αγωνιστεί σε ένα τουρνουά ενάντια στους εκφοβιστές του, ένας από τους οποίους είναι ο πρώην φίλος του ερωτικού του ενδιαφέροντος, Ali Mills (Σου). 

Ο Κάμεν προσεγγίστηκε από την Columbia Pictures για να συνθέσει μια ταινία παρόμοια με την προηγούμενη επιτυχία του Άβιλντσεν, "Rocky" (1976), μετά την υπογραφή του σκηνοθέτη. Ο Κάμεν εμπνεύστηκε από τη ζωή του όταν έγραψε την ταινία. Ως αποτέλεσμα, διατήρησε ισχυρές απόψεις σχετικά με το cast και αναφέρθηκε σθεναρά για την ένταξη του Μορίτα. Οι προετοιμασίες για την ταινία ξεκίνησαν αμέσως μετά την ολοκλήρωση της τελικής επεξεργασίας του σεναρίου και η ακρόαση πραγματοποιήθηκε μεταξύ Απριλίου και Ιουνίου 1983. Η κύρια φωτογράφιση ξεκίνησε στις 31 Οκτωβρίου 1983 στο Λος Άντζελες και η μαγνητοσκόπηση ολοκληρώθηκε μέχρι τις 16 Δεκεμβρίου 1983. 

Το "The Karate Kid" κυκλοφόρησε στις Ηνωμένες Πολιτείες στις 22 Ιουνίου 1984. Η ταινία έλαβε παγκόσμια αναγνώριση από κριτικούς, πολλοί από τους οποίους επαίνεσαν τις σκηνές δράσης, τη γραφή, την ιστορία, τις ερμηνείες και τη μουσική. Η ταινία ήταν επίσης εμπορική επιτυχία, κερδίζοντας 100 εκατομμύρια δολάρια στις Ηνωμένες Πολιτείες και τον Καναδά, καθιστώντας την μία από τις ταινίες με τα υψηλότερα κέρδη του 1984 και τη μεγαλύτερη sleeper hit επιτυχία της χρονιάς του Χόλυγουντ. 

Η ταινία είναι επίσης αξιοσημείωτη για την έναρξη της σταδιοδρομίας του Μάτσιο, καθώς και για την αναζωογόνηση της σταδιοδρομίας του Μορίτα, η οποία ήταν προηγουμένως γνωστή ως επί το πλείστον για κωμικούς ρόλους και απέφερε στον Μορίτα υποψηφιότητα για το Όσκαρ Β' Ανδρικού Ρόλου. "Στη" συνέχεια, το "The" "Karate Kid" ξεκίνησε ένα franchise και πιστώνεται για τη διάδοση του καράτε στις Ηνωμένες Πολιτείες.
Γεώργιος Ζαγαρομμάτης

Ο Γεώργιος Ζαγαρομμάτης ήταν βυζαντινός αξιωματούχος και ανώτερος υπάλληλος της Αυτοκρατορίας της Νίκαιας του 13ου αιώνα.

Ο Ζαγαρομμάτης ήταν Παρακοιμώμενος επί αυτοκράτορα Θόδωρου Β΄ Λάσκαρη, κατείχε επίσης τους τίτλους του "πανυπερσέβαστου" και του "πρωτοβεστιαρίτη". Ο Ζαγαρομμάτης λίγο καιρό μετά την αναδείξει του σαν παρακοιμώμενος έπεσε σε δυσμένεια και του είχε αφαιρεθεί το αξίωμα. Με τον θάνατο του αυτοκράτορα το 1258, πήρε μέρος στην συνωμοσία και δολοφονία του Γεώργιου Μουζάλωνα .
Δημήτρης Σταυρόπουλος

Ο Δημήτρης Σταυρόπουλος είναι Έλληνας ποδοσφαιριστής ο οποίος αγωνίζεται ως κεντρικός αμυντικός για την ιταλική Ρετζίνα Κάλτσιο, έχοντας προηγουμένως αγωνιστεί με την ομάδα του Πανιωνίου.
Άνθρωποι και ποντίκια

Το Άνθρωποι και ποντίκια (τίτλος πρωτοτύπου: "Of Mice and Men") είναι ένα μυθιστόρημα (ακριβέστερα μια μεγάλη νουβέλα) γραμμένο από τον Αμερικανό βραβευμένο με Νόμπελ συγγραφέα Τζον Στάινμπεκ. Εκδόθηκε για πρώτη φορά το 1937 και αφηγείται τις εμπειρίες του Τζωρτζ Μίλτον και του Λένι Σμολ, δύο εργατών αγροκτημάτων που περιφέρονται σε αναζήτηση εργασίας στην Καλιφόρνια κατά τη διάρκεια της Μεγάλης Οικονομικής Ύφεσης στις ΗΠΑ.

Ο Στάινμπεκ βάσισε το βιβλίο πάνω σε δικές του εμπειρίες, όταν εργαζόταν ως έφηβος πλάι σε μετανάστες κατά τη δεκαετία του 1910. Ο τίτλος είναι εμπνευσμένος από το ποίημα του Ρόμπερτ Μπερνς «To a Mouse».

Παρά το ότι το έργο διδάσκεται σε πολλά σχολεία των αγγλόφωνων χωρών, έχει αποτελέσει συχνά στόχο λογοκρισίας για «χυδαιότητα» και για κάτι που μερικοί θεωρούν προσβλητική και ρατσιστική γλώσσα.
Κιμ Γιο-τζονγκ

Η Κιμ Γιο-τζονγκ (κορεατικά: 김여정, γεν. 26 Σεπτεμβρίου 1987) είναι Βορειοκορεάτισσα πολιτικός, πρώτος αναπληρωτής διευθυντής του Τμήματος του Ενωμένου Μετώπου του Εργατικού Κόμματος Κορέας. Ήταν εναλλακτικό μέλος του Πολιτικού Γραφείου του Εργατικού Κόμματος της Κορέας από το 2017 έως το 2019, και ξαναδιορίστηκε στον ρόλο τον Απρίλιο του 2020.

Η Κιμ είναι το νεαρότερο παιδί του Κιμ Τζονγκ-ιλ, του δεύτερου ανώτατου ηγέτη της χώρας. Είναι η νεότερη αδελφή του Κιμ Γιονγκ-ουν και θεωρείται πιθανή διάδοχός του.
Καρλόττα Μαρία της Πάρμας

Η Καρλόττα Μαρία της Πάρμας ("Καρλόττα Μαρία Φερδινάνδη Θηρεσία Άννα Ιωσηφίνα Ιωάννα Λουίζα Βικεντία Ροζαλία": 1777-1826) ήταν κόρη του Φερδινάνδου της Πάρμας από τη σύζυγό του Αρχιδούκισσα Μαρία Αμαλία της Αυστρίας.
Αλεξάνδρα Βικτώρια του Σλέσβιχ-Χόλσταϊν

Η Αλεξάνδρα Βικτώρια του Σλέσβιχ-Χόλσταϊν-Σόντερμπουργκ-Γκλύξμπουργκ ("Alexandra Viktoria von Schleswig-Holstein-Sonderburg-Glücksburg", 21 Απριλίου 1887 - 15 Απριλίου 1957) ήταν κόρη του Φρειδερίκου Φερδινάνδου, Δούκα του Σλέσβιχ-Χόλσταϊν.

Γεννήθηκε στις 21 Απριλίου 1887 στο Γκρύνχολτς, και ήταν το δεύτερο παιδί και κόρη του Φρειδερίκου Φερδινάνδου, Δούκα του Σλέσβιχ-Χόλσταϊν και της Πριγκίπισσας Καρολίνας Ματθίλδης του Σλέσβιχ-Χόλσταϊν-Σόντερμπουργκ-Αουγκούστενμπουργκ.

Στις 22 Οκτωβρίου 1908 παντρεύτηκε τον Πρίγκιπα Αύγουστο Γουλιέλμο της Πρωσίας στο Βασιλικό Παλάτι του Βερολίνου. Μαζί απέκτησαν ένα παιδί:
*τον Πρίγκιπα "Αλέξανδρο Φερδινάνδο" Αλβέρτο Αχιλλέα Γουλιέλμο Ιωσήφ Βίκτωρα Κάρολο Φεόδωρο (1912-1985), παντρεύτηκε την Αρμαγκάρδη Βάϊγκαρτ. Απέκτησαν 1 παιδί.

Ο γάμος διοργανώθηκε από τον Αυτοκράτορα και την Αυτοκράτειρα, αλλά ήταν σχετικά ευτυχισμένος. Η Αλεξάνδρα ήταν αγαπημένη της πεθεράς της, ειδικά επειδή η αυτοκράτειρα ήταν επίσης η θεία της. Η Πριγκίπισσα Αικατερίνη Ραντζιβίλ, σχολίασε:

 "η Αλεξάνδρα έδειχνε πάντα πρόθυμη να ακούσει τη πεθερά της. Είναι ωραίο κορίτσι - δίκαιο, παχουλό, και ένας τέλειος τύπος της «Γερμανίδας νοικοκυράς» που είναι αγαπητό στις ψυχές των Γερμανών συγγραφέων μυθιστορημάτων". 

Ένας άλλος σύγχρονος συγγραφέας έγραψε ότι ο γάμος ήταν ένας αγώνας αγάπης, και ότι η Αλεξάνδρα ήταν ένα «γοητευτικά όμορφο και φωτεινό κορίτσι». Μετά την πτώση της γερμανικής μοναρχίας το 1918, το ζευγάρι χώρισε στις 16 Μαρτίου 1920.

Στις 7 Ιανουαρίου 1922 παντρεύτηκε για δεύτερη φορά τον Άρνολτ Ρύμαν στο Γκρύνχολτς. Το ζευγάρι δεν απέκτησε απογόνους και χώρισε το 1933.

Πέθανε στις 15 Απριλίου 1957 στη Λυόν σε ηλικία 69 ετών. Είναι θαμμένη στο Κοιμητήριο Λούισενλαντ στο Σλέσβιχ-Χόλσταϊν.
Συμμαχία για τη Δημοκρατία του Μάλι – Αφρικανικό Κόμμα Αλληλεγγύης και Δικαιοσύνης

Η Συμμαχία για τη Δημοκρατία του Μάλι – Αφρικανικό Κόμμα Αλληλεγγύης και Δικαιοσύνης (γαλλικά: Alliance pour la démocratie au Mali-Parti africain pour la solidarité et la justice), με ακρωνύμιο ΣΔΗΜΑ – ΑΚΑΔ (γαλλικά: Adéma-PASJ), είναι ένα κεντροαριστερό, σοσιαλδημοκρατικό και παναφρικανιστικό πολιτικό κόμμα στο Μάλι. Ιδρύθηκε το 1990 από την αντιπολίτευση στη δικτατορία του Μούσα Τραορέ. Πρόεδρος του κόμματος είναι ο Τιεμόκο Σανγκαρέ. Το κόμμα είναι πλήρες μέλος της Σοσιαλιστικής Διεθνούς.
Θεόδοτος Φωκάς

Ο Θεόδοτος Φωκάς ήταν βυζαντινός αξιωματούχος και ανώτερος αυλικός της Αυτοκρατορίας της Νίκαιας του 13ου αιώνα. 

Άγνωστο αν καταγόταν από την βυζαντινή οικογένεια των Φωκάδων, την ίδια εποχή αναφέρεται και ο Γεώργιος Φωκάς που η αδελφή του είχε παντρευτεί τον Σάβα Ασιδηνό κι όπως αναφέρεται ήταν συγγενής του Θεόδοτου. Κατείχε τα αξιώματα του "μέγα δούξ" και "σεβαστού", ήταν συγγενείς του αυτοκράτορα Θεόδωρου Β΄Λάσκαρη , θείος του αναφέρεται, παντρεμένος με την δεύτερη θεία ή αδελφή του Θεόδωρου'.

Με το ίδιο όνομα είναι γνωστός, και από μερικούς θεωρείται το ίδιο πρόσωπο, και δουξ του Θέματος Θρακησίων, που έζησε την ίδια περίοδο, με το αξίωμα του "πανυπερσέβαστου".
Μέντελε Μόχερ Σφόριμ

Ο Μέντελε Μόχερ Σφόριμ ("Mendele Mocher Sforim", γίντις מענדעלע מוכר ספֿרים, εβρ. מנדלי מוכר ספרים, Ιανουάριος 1836 – 8 Δεκεμβρίου 1917 ν.η.), ήταν Εβραίος συγγραφέας, ένας από τους θεμελιωτές της νεότερης λογοτεχνίας στη γλώσσα γίντις, αλλά και την καθαυτό εβραϊκή γλώσσα. Το πραγματικό του όνομα ήταν Σολέμ Γιανκέβ Μ. Αμπράμοβιτς (εξελλ. Σολομών Ιακώβ Αμπράμοβιτς του Μωυσέως, αναγραφόμενος στο λατινικό αλφάβητο ως "S. J. Abramowitch"). Το «Μέντελε μόχερ σφόριμ» (εκρωσισμένο: "Μόιχερ Σφόριμ", Менделе Мойхер-Сфорим) σημαίνει κατά λέξη «Μέντελε ο πλανόδιος πωλητής βιβλίων».
Ντίγια

Η Ντίγια ή Αλ-Καχίνα "(Η Προφήτισσα," ), ήταν βασίλισσα του Βέρβερων και θρησκευτικός και στρατιωτικός ηγέτης που οδήγησε τους αυτόχθονες να αντισταθούν στη Μουσουλμανική κατάκτηση του Μαγκρέμπ, την περιοχή που ήταν τότε γνωστή ως Νουμιδία. Γεννήθηκε στις αρχές του 7ου αιώνα και πέθανε στα τέλη του 7ου αιώνα στη σύγχρονη Αλγερία.
Ζοάν Γκαμπριέλ ι Εστάνι

Ο Ζοάν Γκαμπριέλ ι Εστάνι (, Λα Μασάνα, 28 Νοεμβρίου 1963) είναι Ανδορρανός πολιτικός και επιχειρηματίας στον τομέα των ακινήτων ο οποίος διετέλεσε Γενικός Σύνδικος από το 2005 έως το 2009. 

Ξεκίνησε την πολιτική του σταδιοδρομία ως Γενικός Σύμβουλος της Λα Μασσάνα μεταξύ 1992 και 1996. Το 2003 διορίστηκε γενικός γραμματέας του Φιλελεύθερου Κόμματος και το 2005 εξελέγη Γενικός Σύνδικος. Πριν τις γενικές εκλογές του 2009 ίδρυσε τον Μεταρρυθμιστικό Συνασπισμό και συνέχισε ως γενικός σύμβουλος. Στις βουλευτικές εκλογές του 2019, υποστήριξε, μαζί με τον πρώην επικεφαλής της Φιλελεύθερης Κυβέρνησης Αλμπέρτ Πιντάτ, τον συνασπισμό Τερσέρα Βία.
Ντομίνιον του Πακιστάν

Το Πακιστάν ( "Pakistan Ôdhirajyô," ουρντού: مملکتِ پاکستان‬‎, Mumlikāt-ē Pākistān), επίσης γνωστό ως Ντομίνιον του Πακιστάν, ήταν ανεξάρτητο ομοσπονδιακό ντομίνιον στη Νότια Ασία, που ιδρύθηκε το 1947, ως αποτέλεσμα του Πακιστανικού κινήματος, ακολουθούμενου από την ταυτόχρονη διχοτόμηση της Βρετανικής Ινδίας για να δημιουργηθεί μια νέα χώρα που ονομάζεται Πακιστάν. Το ντομίνιον, που περιλάμβανε μεγάλο μέρος του σημερινού Πακιστάν και του Μπαγκλαντές, δημιουργήθηκε κάτω από την θεωρία δύο εθνών ως μια ανεξάρτητη χώρα που θα αποτελείται από τις Μουσουλμανικές περιοχές της πρώην Βρετανικής Ινδίας.

Αρχικά, δεν περιλάμβανε τα πριγκιπικά κράτη του Πακιστάν, που προσχώρησαν σιγά-σιγά μεταξύ του 1947 και του 1948. Το 1956, το Πακιστάν χωρίστηκε διοικητικά στη δυτική πτέρυγα που ονομάζεται Δυτικό Πακιστάν, ενώ η ανατολική πτέρυγα, η επαρχία της Ανατολικής Βεγγάλης μετονομάστηκε σε Ανατολικό Πακιστάν. Το 1971 το Ανατολικό Πακιστάν αποσχίστηκε από την ένωση και μετονομάστηκε σε Μπαγκλαντές.
Ένωση Ρεπουμπλικανική και Δημοκρατική

Η Ένωση Ρεπουμπλικανική και Δημοκρατική (Γαλλικά: "Union pour la République et la Démocratie)" είναι ένα κεντρώο ως κεντροαριστερό, κοινωνικό φιλελεύθερο πολιτικό κόμμα στο Μάλι. Ιδρύθηκε το 2003 με διάσπαση από το ΣΔΗΜΑ – ΑΚΑΔ. Από το 2021 πρόεδρος του κόμματος είναι ο Amadou Sankaré. 

Από τις 26 Μαρτίου 2020 ο Σουμαΐλα Σισέ κρατείται αιχμάλωτος από μία ομάδα ένοπλων στο βόρειο Μάλι. Στις 21 Αυγούστου η οικογένειά του έλαβε ένα γράμμα που αποδεικνύει ότι είναι ακόμα ζωντανός, μετά από 150 ημέρες αιχμαλωσίας. 

Τον Απρίλιο του 2021, ο Amadou Sankaré διαδέχεται τη Soumaila Cissé ως πρόεδρο του κόμματος.
Κεντζί Ζιράκ

Ο Κεντζί Ζιράκ (Kendji Girac, γεννημένος ως Kendji Jason Maillié ; 3 Ιουλίου 1996) είναι Γάλλος τραγουδιστής. Είναι ο νικητής της τρίτης σεζόν του μουσικού διαγωνισμού "The Voice: la plus belle voix" από την ομάδα του Μίκα. Έχει κυκλοφορήσει τρεις δίσκους, "Kendji," "Ensemble και Amigo," καθώς και αρκετά singles που έχουν γίνει επιτυχίες. Ο τέταρτος δίσκος του με τίτλο Mi Vida θα κυκλοφορήσει στις 9 Οκτωβρίου 2020.
Κατερίνα, Πριγκίπισσα της Γιουγκοσλαβίας

Η Κατερίνα, Πριγκίπισσα της Γιουγκοσλαβίας ή αλλιώς Κατερίνα Καρατζόρτζεβιτς (σερβικά: "Катарина Карађорђевић", 13 Νοεμβρίου 1943) είναι η σύζυγος του Αλέξανδρου Καραγεώργεβιτς της Γιουγκοσλαβίας. Γεννήθηκε στην Αθήνα και είναι η μία από τις δύο κόρες της Άννας και του Ρόμπερτ Μπατή. Αδελφή της είναι η Μπέτι Ρουμελιώτη. Η Κατερίνα τελείωσε την πρωτοβάθμια εκπαίδευση της στην Αθήνα και τη Λωζάνη. Αργότερα, σπούδασε στο Πανεπιστήμιο του Ντένβερ στο Κολοράντο και του Ντάλας στο Τέξας, στον τομέα των επιχειρήσεων. Μόλις αποφοίτησε ξεκίνησε να εργάζεται στο αντικείμενο της, εκεί στις Ηνωμένες Πολιτείες.

Στις 25 Νοεμβρίου του 1962, παντρεύτηκε τον Τζακ Γουόλτερ Άντριους, με τον οποίον απέκτησε δύο τέκνα, τον Ντέιβιντ και την Άλισον. Η Άλισον παντρεύτηκε τον Ντιν Ράσελ Γκάρφινκελ, και έχουν τέσσερα παιδιά. Ο Ντέιβιντ, νυμφεύθηκε την Αγγελική Μαργαρίτη, και απέκτησαν το πρώτο του παιδί το 2008. Και τα δύο τα παιδιά της Κατερίνας ζουν στην Αθήνα. Η Κατερίνα έχει ζήσει και στην Αυστραλία, την Αφρική και τις ΗΠΑ. Στις 7 Δεκεμβρίου του 1984, χώρισαν με τον Άντριους. Ο τωρινός Πρόεδρος της Δημοκρατίας της Ελλάδας, Προκόπης Παυλόπουλος, είναι κουμπάρος του Ντέβιντ και νονός του μοναδικού του γιου. 

Το 1984, γνώρισε τον δεύτερο σύζυγό της, Αλέξανδρο της Γιουγκοσλαβίας, με τον οποίον παντρεύτηκε το 1985, λαμβάνοντας και τον τίτλο της Πριγκίπισσας. Αρχικά, παντρεύτηκαν με πολιτικό γάμο στο Λονδίνο στις 20 Σεπτεμβρίου και στις 21 του ίδιου μήνα με θρησκευτικό γάμο, στην Ορθόδοξη Σερβική Εκκλησία του Αγίου Σάββα, στο Νότινγκ Χιλ. Κουμπάρος τους ήταν ο Κωνσταντίνος Β΄ της Ελλάδας, ενώ μάρτυρας ήταν ο Τομισλάβ της Γιουγκοσλαβίας. Μετά τη διάλυση της Γιουγκοσλαβίας, έχει αφιερώσει τον περισσότερο χρόνο της στις φιλανθρωπίες. Το 2001, ίδρυσε τον φιλανθρωπικό οργανισμό Foundation of Her Royal Highness Crown Princess Katherine, στο Βελιγράδι. Το φιλανθρωπικό της έργο συνεχίστηκε στις ΗΠΑ, τον Καναδά, την Ελλάδα και το Ηνωμένο Βασίλειο. Μιλάει αγγλικά, ελληνικά και γαλλικά, καθώς επίσης και σερβικά και λίγα ισπανικά. Έχει λάβει τιμές από διαφορετικές χώρες παγκοσμίως όπως από τις ΗΠΑ και την Ελλάδα.
Alcatel

Η Alcatel (πρώην Alcatel OneTouch) είναι μια γαλλική μάρκα κινητών τηλεφώνων που ανήκει στην φινλανδική εταιρεία ηλεκτρονικών ειδών ευρείας κατανάλωσης. Η Alcatel ιδρύθηκε το 2005 από την πρώην γαλλική εταιρεία ηλεκτρονικών και τηλεπικοινωνιών Alcatel-Lucent για κατασκευή κινητών συσκευών. Η Nokia εξαγόρασε τα περιουσιακά στοιχεία της Alcatel-Lucent το 2016 και έτσι κληρονόμησε συμφωνίες αδειοδότησης για το σήμα της Alcatel, το οποίο χρησιμοποιείται κατόπιν αδείας από την TCL Communication Ltd.
Jaijaidin

Η" Jaijaidin" ( "Jaejaedin") είναι Βεγγαλόφωνη καθημερινή εφημερίδα που εκδίδεται από τη Ντάκα στο Μπαγκλαντές.
Alokito Bangladesh

Η Alokito Bangladesh (βεγγαλικά: আলোকিত বাংলাদেশ "Alokito Bangladesh, "μετάφραση:"Φωτισμένο Μπαγκλαντές") είναι καθημερινή εφημερίδα στο Μπαγκλαντές, που δημοσιεύεται από την Ντάκα στη Βεγγαλική γλώσσα. Ο συντάκτης και εκδότης είναι ο Καζί Ραφικούλ Αλάμ. Η εφημερίδα ανήκει στην εταιρεία Alokito Media Ltd. Εκδίδεται σε μορφή μεγάλου σχήματος.
Βασιλικό Μουσείο Καλών Τεχνών της Αμβέρσας

Το Βασιλικό Μουσείο Καλών Τεχνών της Αμβέρσας (φλαμανδικά: "Koninklijk Museum voor Schone Kunsten Antwerpen") είναι μουσείο που βρίσκεται στην Αμβέρσα του Βελγίου, το οποίο ιδρύθηκε το 1810. Φιλοξενεί συλλογές πινάκων, γλυπτών και σχεδίων δημιουργημένων από τον 14ο ως τον 20ό αιώνα. Η συλλογή του, που απαρτίζεται από περίπου 7.600 αντικείμενα, είναι αντιπροσωπευτική τόσο της καλλιτεχνικής παραγωγής όσο και αντίληψης των λάτρεων των Καλών Τεχνών στην Αμβέρσα, τη Φλάνδρα και την Ολλανδική Δημοκρατία του 15ου αιώνα. Προς το παρόν, παραμένει κλειστό και μη επισκέψιμο λόγω της ανακαίνισης που υφίσταται και η οποία αναμένεται να περατωθεί περί τα τέλη του 2019.

Το νεοκλασικής τεχνοτροπίας κτίριο, το οποίο στεγάζει τη συλλογή του μουσείου, αποτελεί ένα από τα κύρια οδόσημα της συνοικίας "Zuid" Ζάουντ, νότος) της Αμβέρσας. Το μεγαλοπρεπές αυτό κτίσμα σχεδιάστηκε από τους Γιάκομπ Βίντερς (Jacob Winders, 1849–1936) και Φρανς φαν Ντάικ (Frans van Dijk, 1853-1939). Η κατασκευή ξεκίνησε το 1884, το μουσείο άνοιξε το 1890 και ολοκληρώθηκε το 1894. Αποτελούσε, τότε, επέκταση του κέντρου της πόλης, ενώ σήμερα περιβάλλεται από κήπους που το διαχωρίζουν από τις οδούς που το περιβάλλουν, "Leopold de Waalplaats", "Schildersstraa"t, "Plaatsnijdersstraat" και "Beeldhouwersstraat". Το αρχικό κτίριο είχε υψηλές οροφές και ευρείς χώρους, αλλά κατά τη διάρκεια του 20ού αιώνα υπέστη πολλές αλλαγές χωρίς να προηγηθεί μελέτη, με αποτέλεσμα οι αυλές του να καλυφθούν, κάποια παράθυρά του να τοιχιστούν, να προστεθούν νέοι τοίχοι και να διακοπεί η λογική διαδρομή στο εσωτερικό του.
Αλεξάντερ Στιούαρτ του Ντάρνλεϊ (πέθανε το 1404)

Ο Αλεξάντερ Στιούαρτ του Ντάρνλεϊ (πέθανε το 1404), Σκωτσέζος ευγενής ήταν γιος του Αλεξάντερ Στιούαρτ του Ντάρνλεϊ και της Ιωάννας. Παντρεύτηκε στον πρώτο του γάμο την Τζάνετ Τέρνμπουλ του Μίντα και είχε έναν γιο :

*Γουίλιαμ Στιούαρτ του Τζλεντσγουορθ, έπεσε στην "μάχη του Χόμιλντον Χιλ", προπάτορας των κομητών του Γκάλογουεϊ

Παντρεύτηκε στον δεύτερο γάμο του την Τζονέττ Κιθ χήρα του Ντέιβιντ Χάμιλτον του Κάντζοοου και κόρη του Σερ Γουίλιαμ Κιθ του Γκάλστον, ο Τζων Στιούαρτ, κόμης του Κάρικ του παραχώρησε τα εδάφη της συζύγου του στο Γκάλστον, με την Τζονέττ απέκτησε :

*Τζων Στιούαρτ του Ντάρνλεϊ
*Αλεξάντερ Στιούαρτ του Γκάλστον
*Ρόμπερτ Στιούαρτ του Νιούτον
*Ιάκωβος Στιούαρτ
*Γουίλιαμ Στιούαρτ του Κάστλεμιλκ
*Τζάνετ Στιούαρτ, παντρεύτηκε τον Τόμας Σόμερβιλ, 1ο λόρδο του Σόμερβιλ
Αλεξάντερ Στιούαρτ του Ντάρνλεϊ (πέθανε το 1374)

Ο Αλεξάντερ Στιούαρτ του Ντάρνλεϊ (πέθανε το 1374), Σκωτσέζος ευγενής ήταν τρίτος γιος του Άλαν Στιούαρτ του Ντέγκχορν. Δέχτηκε με διάταγμα τα εδάφη του Κάμπουσνεθαν από τον Ροβέρτο Β΄ της Σκωτίας (1345), μετά τον θάνατο των δυο μεγαλύτερων αδελφών του κληρονόμησε τις βαρονίες τους στο Κρουίκστον και στο Ντάρνλεϊ, αναφέρεται σε αυτές από το 1371 σαν κυρίαρχος.
Ο Αλεξάντερ Στιούαρτ είχε έναν γιο τον Αλεξάντερ Στιούαρτ του Ντάρνλεϊ (πέθανε το 1404)
Νατάσα Βέζμαρ

Η Νατάσα Βέζμαρ (κροατικά: "Nataša Vezmar", γενν. 24 Οκτωβρίου 1976) είναι Κροάτισσα πρώην αθλήτρια του τάε κβον ντο με σημαντικές διακρίσεις σε παγκόσμιο επίπεδο στην κατηγορία των βαρέων βαρών (+67, +70 και αργότερα +72 κιλών).
Τζων Στιούαρτ του Μπονκίλ

Ο Τζων Στιούαρτ του Μπονκίλ (απεβίωσε στις 22 Ιουλίου 1298) δεύτερος γιος του Αλεξάντερ Στιούαρτ, 4ου Υψηλού Στιούαρτ της Αγγλίας ήταν μεγάλος Σκωτσέζος στρατιωτικός διοικητής στον "Α΄ Πόλεμο της Σκωτσέζικης ανεξαρτησίας" και στην "μάχη του Φόλκερκ". Διοικούσε τους Σκωτσέζους τοξότες στη "μάχη του Φόλκερκ" και έπεσε στη μάχη, τάφηκε στην παλιά ενοριακή εκκλησία του Φόλκερκ.
Μάργκαρετ Στιούαρτ, κόμισσα του Άνγκους

Η Μάργκαρετ Στιούαρτ, κόμισσα του Άνγκους και του Μαρ (απεβίωσε το 1417) κόμισσα του Άνγκους και Λαίδη του Αμπερνέθυ ήταν κόρη και διάδοχος του Τόμας Στιούαρτ, 2ου κόμη του Άνγκους και χήρα του Τόμας, κόμη του Μαρ. Είχε παράνομη σχέση με τον Γουίλιαμ Ντάγκλας, σύζυγο της αδελφής του κόμη του Μαρ και έγινε μαζί του η μητέρα του Τζωρτζ Ντάγκλας, 1ου κόμη του Άνγκους (περί το 1380 - 1403), με διάταγμα προσπάθησε να εξασφαλίσει την περιουσία της για τον γιο της. Ο τίτλος παραχωρήθηκε στον Τζωρτζ Ντάγκλας από τον βασιλιά Ροβέρτο Β΄ της Σκωτίας.
Αλεξάντερ Στιούαρτ του Μπονκίλ

Ο Αλεξάντερ Στιούαρτ του Μπονκίλ (περί το 1271 - 1319) Σκωτσέζος ευγενής ήταν μεγαλύτερος γιος του Τζων Στιούαρτ του Μπονκίλ και της Μαργαρίτας του Μπονκίλ, κόρης του Σερ Αλεξάντερ του Μπονκίλ. Ο Αλεξάντερ Στιούαρτ ήταν πρώτος ξάδελφος του Γουόλτερ Στιούαρτ, 6ου Υψηλού Στιούαρτ της Σκωτίας και του Σερ Τζέιμς Ντάγκλας δυο ηγετικών μορφών στον "Πόλεμο της Σκωτσέζικης Ανεξαρτησίας", ήταν επίσης κουνιάδος του Τόμας Ράντολφ, 1ου κόμη του Μόρεϊ και ανιψιού του Ροβέρτου Μπρους. Η σύζυγος του Αλεξάντερ Ιωάννα Φιτζ Τζέιμς ήταν κόρη του Αλεξάντερ Φιτζ Τζέιμς μαζί της απέκτησε δυο παιδιά : τον γιο και διάδοχο του Τζων Στιούαρτ, 1ο κόμη του Άνγκους και την Ισαβέλλα Στιούαρτ που παντρεύτηκε τον Ντόμναλ Β΄, κόμη του Μαρ. 

Ο πατέρας του έγινε ένας από τους φανατικότερους οπαδούς του Τζων Μπάλλιολ και σκοτώθηκε στην "μάχη του Φόλκερκ", στην συνέχεια ο Γουίλιαμ Γουάλας παραιτήθηκε από την αντιβασιλεία και αντικαταστάθηκε από τον Τζων Κόμυν ανιψιό του εξόριστου Μπάλλιολ. Μετά από μερικές σημαντικές στρατιωτικές επιτυχίες του Κόμυν εναντίον των Άγγλων ξέσπασαν διαμάχες ανάμεσα στον ίδιο και στον Ροβέρτο Μπρους για τον θρόνο. Οι δυο πλευρές συναντήθηκαν στο Ντάμφρις (1306), ο Κόμυν χτυπήθηκε και τραυματίστηκε θανάσιμα από τον Μπρους και ο πόλεμος της Ανεξαρτησίας μετατράπηκε σε εμφύλιο πόλεμο. Ο Αλεξάντερ λόγω της μακρόχρονης συμμαχίας του πατέρα του με τον Τζων Μπάλλιολ πολέμησε στο πλευρό του Τζων ΜακΝτούγκαλ εναντίον του Ροβέρτου Μπρους αλλά συνελήφθη από τον ξάδελφο του Τζέιμς Ντάγκλας (1308), στην συνέχεια του δόθηκε βασιλική συγχώρεση. Ο Αλεξάντερ Στιούαρτ του Μπονκίλ πέθανε γύρω στο 1319.
Άλαν Στιούαρτ του Ντέγκχορν

Ο Άλαν Στιούαρτ του Ντέγκχορν (πέθανε στις 19 Ιουλίου 1333) Σκωτσέζος ευγενής ήταν γιος του Τζων Στιούαρτ του Μπονκίλ και της Μαργαρίτας του Μπονκίλ, πολέμησε στο πλευρό του Ροβέρτου Μπρους στον "Α΄ Πόλεμο της Σκωτσέζικης Ανεξαρτησίας".
Ο Σερ Άλαν Στιούαρτ συνόδευσε τον Εδουάρδο Μπρους στην Ιρλανδία (1315) και τον βοήθησε στις προσπάθειες του να κερδίσει τον θρόνο του νησιού, συνελήφθη από τους Άγγλους (1316) αλλά σύντομα ελευθερώθηκε. Ο βασιλιάς για να ανταμείψει τον Σερ Άλαν Στιούαρτ του παραχώρησε τα εδάφη του Ντέγκχορν και του Άιρσιρ.
Ο Σερ Άλαν Στιούαρτ έπεσε μαζί με τους αδελφούς του Σερ Ιάκωβο και Σερ Τζων Στιούαρτ στην "μάχη του Χάλιντον Χιλ" (1333)
Παντζαμπική Βικιπαίδεια

Η Παντζαμπική Βικιπαίδεια (παντζάμπι: ਪੰਜਾਬੀ ਵਿਕੀਪੀਡੀਆ) είναι η έκδοση της Βικιπαίδειας στη γλώσσα Παντζάμπι. Υπάρχουν δύο Βικιπαίδειες στα Παντζάμπι, η βικιπαίδεια στα ανατολικά Παντζάμπι (με πρόθεμα pa, γράφεται με το αλφάβητο Γκουρμούχι) και τη Δυτική Παντζαμπική Βικιπαίδεια (με πρόθεμα pnb, γράφεται στο αλφάβητο Σαχμούχι).
Μαρία Τερέζια φον Παραντίς

Η Μαρία Τερέζια φον Παραντίς (γερμανικά: "Maria Theresia von Paradis", 15 Μαΐου 1759 - 1 Φεβρουαρίου 1824) ήταν Αυστριακή μουσικός και συνθέτρια. Είναι αρκετή γνωστή επειδή έχασε την όρασή της από μικρή ηλικία, όπως επίσης γιατί πιθανόν ο Μότσαρτ να της αφιέρωσε Piano Concerto No. 18 σε Σι ύφεση μείζονα. Ήταν κόρη του Γιόζεπ Άντον Παραντίς, ο οποίος ήταν Αυτοκρατορικός Γραμματέας Εμπορίου και Δικαστικός Σύμβουλος της Αυτοκράτειρας Μαρία Θηρεσία, από την οποία πήρε και το όνομά της. Ωστόσο, η Αυτοκράτειρα δεν ήταν η νονά της, όπως λανθασμένα πιστεύεται. Μεταξύ των ηλικιών 2 και 5, έχασε την όραση της. 

Μεταξύ το 1776 και το 1777, ξεκίνησε θεραπείες με τον διάσημο γιατρό Φραντς Άντον Μέσμερ, ο οποίο κατάφερε ελαφρώς να βελτιώσει την κατάστασή της, όμως αργότερα την πήρανε από τα χέρια του Μέσμερ, διότι αφενός φοβόντουσαν να μην δημιουργηθεί σκάνδαλο και αφετέρου, δεν ήθελαν να χάσει την αναπηρική σύνταξη που θα λάμβανε. Αφότου έφυγε από τη φροντίδα ωστόσο του Μέσμερ, η τύφλωση επανήλθε οριστικά. Παρόλα αυτά, έλαβε πλούσια μουσική εκπαίδευση, από καταξιωμένους στον χώρο μουσικούς, όπως τον Αντόνιο Σαλιέρι, που της δίδαξε τραγούδι και σύνθεση και τον Λέοπολτ Κόζελουχ που της δίδαξε πιάνο. Η Μαρία, ήδη από το 1775, ξεκίνησε να δίνει παραστάσεις ως τραγουδίστρια και πιανίστα, σε διάφορα βιενέζικα κονσέρτα. Σε κάθε περίπτωση, η φον Παραντίς είχε εξέχουσα μνήμη και τέλειο αυτί, γνωρίζοντας απέξω πάνω από 60 κονσέρτα. 

Από το 1783, ξεκίνησε να περιοδεύει κι εκτός της Βιέννης, μερικές από τις πόλεις που περιόδευσε ήταν το Λονδίνο και το Παρίσι. Προς το τέλος τούτης της χρονιάς συναντήθηκε με τον Μότσαρτ, στο Σάλτσμπουργκ. Επίσης, περιόδευσε και γερμανικές πόλεις, όπως τη Φρανκφούρτη. Το 1784, έφτασε στο Παρίσι. Τον Απρίλιο έδωσε το πρώτο της κονσέρτο εκεί και επαινέθηκε από τους κριτικούς. Συνολικά έκανε 14 εμφανίσεις εκεί, η οποίες όλες έλαβαν πολύ καλές κριτικές. Αυτήν την περίοδο, ξεκίνησε να συνθέτει και τη δική της μουσική για πιάνο και φωνή. Η πιο δημοφιλής σύνθεσή της είναι το "Sicilienne σε μι ύφεση μείζονα". Από το 1789, ξεκίνησε να ασχολείται περισσότερο με τη σύνθεση παρά με τις εμφανίσεις. Από το 1789 έως και το 1797 έγραψε πέντε όπερες και τρεις καντάτες. Από το 1800 κι ύστερα ξεκίνησε να διδάσκει όλο και περισσότερο, πράγμα που έκανε μέχρι και τον θάνατό της.
Τόμας Στιούαρτ, 2ος κόμης του Άνγκους

Ο Τόμας Στιούαρτ, 2ος κόμης του Άνγκους (περί το 1331 - 1361), Σκωτσέζος ευγενής ήταν γιος και διάδοχος του Τζων Στιούαρτ, 1ου κόμη του Άνγκους και της Μάργκαρετ του Αμπερνέθυ. Ο Τόμας Στιούαρτ ήταν βρέφος ακόμα όταν πέθανε ο πατέρας του και κληρονόμησε τα εδάφη του στο Μπέργουικσαιρ, το Αμπερνέθυ και το Άνγκους. Το 1353 παντρεύτηκε την Μάργκαρετ Σινκλέρ, κόρη του Γουίλιαμ ντε Σαιν Κλερ του Ροσλίν, η άδεια για τον γάμο δόθηκε από την Αγία Έδρα με βοήθεια του Ιωάννη Β΄ της Γαλλίας που εγγυήθηκε ότι έζησε πολλά χρόνια στην Γαλλική αυλή. Βρέθηκε στην "πολιορκία του Μπέργουικ" (1355) και ήταν ένας από τους λόρδους που διαπραγματεύτηκαν την απελευθέρωση του Δαυίδ Β΄ της Σκωτίας ύστερα από 10 χρόνια αιχμαλωσίας από την "μάχη του Νέβιλς Κρος". Στα τέλη της δεκαετίας του 1350 έγινε "Μέγας Καγκελάριος της Σκωτίας", έχασε την θέση κάποια στιγμή πριν το 1359 όταν τον αντικατέστησε ο Γουόλτερ ντε Μπιγκάρ. Ο Άνγκους θεωρήθηκε ένας από τους συνωμότες για την δολοφονία της ερωμένης του βασιλιά Κατερίνας Μόρτιμερ στην Σούτρα (1360), αιχμαλωτίστηκε στο "κάστρο του Νταμπάρτον" και πέθανε την επόμενη χρονιά από την Μαύρη πανώλη.
Ύμνος της Δημοκρατίας του Καζακστάν

Ο Εθνικός Ύμνος της Δημοκρατίας του Καζακστάν (καζακικά: Қазақстан Республикасының Мемлекеттік Әнұраны, μεταγραφή: Qazaqstan Respýblıkasynyń Memlekettik Ánurany, قازاقستان زەسپۋبلىيكاسىنىڭ مەملەكەتتئك أنۇرانى) είναι ο τίτλος του πρώην εθνικού ύμνου του Καζακστάν, ο οποίος υιοθετήθηκε ως ύμνος από το 1992 έως τις αρχές του 2006. Μετά την ανεξαρτησία τον Δεκέμβριο του 1991, η μελωδία του ύμνου της Καζακικής ΣΣΔ, συντεθειμένη από τους Μουκάν Τουλεμπάγιεφ, Γιεβγκένι Μπρουσιλόφσκι και Λατίφ Χαμίντι διατηρήθηκε, και νέοι στίχοι υιοθετήθηκαν το 1992, μετά από έναν μακρύ διαγωνισμό. Οι στίχοι γράφτηκαν από κοινού από τέσσερα άτομα, συμπεριλαμβανομένων της ποιήτριας Νταριμπάγιεβα, μια από τις λίγες γυναίκες που έχουν αναμειχθεί στην συγγραφή εθνικού ύμνου.

Στις 7 Ιανουαρίου, 2006, το "Καζακστάν Μου" (), που γράφτηκε το 1956, υιοθετήθηκε ως νέος εθνικός ύμνος της χώραςμ τροποποιημένους στίχους.
Τζων Στιούαρτ, 1ος κόμης του Άνγκους

Ο Τζων Στιούαρτ, 1ος κόμης του Άνγκους, λόρδος του Μπονκίλ και του Αμπερνέθυ (πέθανε στις 9 Δεκεμβρίου 1331) επιφανής Σκωτσέζος ευγενής ήταν γιος του Αλεξάντερ Στιούαρτ του Μπονκίλ του εγγονού του Αλεξάντερ Στιούαρτ, 4ου Υψηλού Στιούαρτ της Σκωτίας και της Ιωάννας Φιτζ Τζέιμς κόρης του Αλεξάντερ Φιτζ Τζέιμς. Ο Αλεξάντερ πέθανε γύρω στο 1319 και ο Τζων Στιούαρτ κληρονόμησε τα εδάφη του πατέρα του στο Μπέργουικσαιρ γύρω από τις βαρονείες του Μπονκίλ και του Πρέστον. O Τζων παντρεύτηκε την Μάργκαρετ του Αμπερνέθυ (1328) κόρη και διάδοχο του Σερ Αλεξάντερ του Αμπερνέθυ του τελευταίου των Γαέλων λόρδων του Αμπερνέθυ και απόγονο του Ζυλ Μιτσέλ, κόμη του Φάιφ. Ο Τζων διεκδίκησε τους τίτλους της συζύγου του ενώ ο βασιλιάς Ροβέρτος Α΄ της Σκωτίας του επέτρεψε να δημιουργήσει ξανά την κομητεία του Άνγκους (1329). 

Η κομητεία του Άνγκους είχε κατασχεθεί από τον τελευταίο κάτοχο Ρόμπερτ του Ουμφρεβιλ πριν το 1314 επειδή υποστήριζε τους ηττημένους στον "Πόλεμο της Σκωτσέζικης Ανεξαρτησίας" αλλά εξακολουθούσε να ονομάζει τον εαυτό του κόμη μέχρι τον θάνατο του (1325). Η εγγονή του Τζων Στιούαρτ Μαργαρίτα πιστεύεται ότι είχε παράνομη σχέση με τον Γουίλιαμ Ντάγκλας, 1ο κόμη του Ντάγκλας και ότι οι κομητείες του Άνγκους και του Αμπερνέθυ συνδέονται μέσω αυτής της σχέσης με τον Τζορτζ Ντάγκλας, τον πρώτο Ερυθρό Ντάγκλας. Οι στενές σχέσεις των Ντάγκλας κομητών του Άνγκους με τον Οίκο των Στιούαρτ είχαν μεγάλες επιπλοκές στις μετέπειτα συγκρούσεις με τον Μελανό Ντάγκλας. 
Ο Τζων Στιούαρτ στέφθηκε ιππότης στις 24 Νοεμβρίου 1331 με την στέψη του Δαυίδ Β΄ της Σκωτίας αλλά πέθανε μόλις σε δυο βδομάδες, τον διαδέχθηκε ο γιος του Τόμας Στιούαρτ, 2ος κόμης του Άνγκους.
Ραμ Ναθ Κοβίντ

Ο Ραμ Ναθ Κοβίντ (γεννήθηκε την 1η Οκτωβρίου του 1945) είναι ο 14ος και σημερινός Πρόεδρος της Ινδίας, έχοντας αυτό το αξίωμα από τις 25 Ιουλίου 2017. Προηγουμένως είχε υπηρετήσει ως Κυβερνήτης του Μπιχάρ, από το 2015 έως το 2017 και ήταν Μέλος του Κοινοβουλίου στη Ράτζια Σαμπχάαπό το 1994 έως το 2006. Ο Κοβίντ προτάθηκε ως υποψήφιος από τη κυβερνούσα Εθνική Δημοκρατική Συμμαχία και κέρδισε τις προεδρικές εκλογές του 2017. Είναι ο δεύτερος Ντάλιτ που εξελέγη στη θέση του Προέδρου.

Πριν μπει στην πολιτική, ήταν δικηγόρος για 16 χρόνια και εργαζόταν στο Ανώτατο Δικαστήριο του Δελχί και το Ανώτατο Δικαστήριο μέχρι το 1993.
Άνχελ Σεραφίν Σερίσε Ντούγαν

Ο Άνχελ Σεραφίν Σερίσε Ντούγαν (Ángel Serafín Seriche Dougan) είναι πολιτικός από την Ισημερινή Γουινέα, πρωθυπουργός από την 1η Απριλίου 1996 ως τις 4 Μαρτίου 2001. Ανήκει στο Δημοκρατικό Κόμμα της Ισημερινής Γουινέας. Η κυβέρνησή του επικρίθηκε έντονα από το 2000 και κατηγορήθηκε για διαφθορά από την κοινοβουλευτική πλειοψηφία. Το γεγονός εκείνο είχε ως αποτέλεσμα να ξεσπάσει "θερμική κρίση", και να παραιτηθεί ο Ντούγαν στις 23 Φεβρουαρίου 2001. Ο πρόεδρος Τεοδόρο Ομπιάνγκ Νγκέμα Μπασόνγκο διόρισε τον Κάντιδο Μουατετέμα Ρίβας.
Ναταλία Κονσταντίνοβιτς

Η Ναταλία Κονσταντίνοβιτς (σερβικά: "Наталија Константиновић", 18 Οκτωβρίου 1882 - 21 Αυγούστου 1950) ήταν Πριγκίπισσα του Μαυροβουνίου, ως σύζυγος του Πρίγκιπα Μίρκο του Μαυροβουνίου. Το ζευγάρι απέκτησε πέντε γιους, ωστόσο δύο εξ αυτών πέθαναν σε παιδική ηλικία. Χώρισαν το 1917, ενώ και η βασιλική οικογένεια, αναγκάστηκε να διαφύγει από το βασίλειο. Η Ναταλία, ήταν εγγονή της Πριγκίπισσας Άνκα Ομπρένοβιτς της Σερβίας, του Οίκου των Ομπρένοβιτς. Ο σύζυγος της θα γινόταν βασιλιάς σε περίπτωση που ο Αλέξανδρος Α΄ της Σερβίας θα πέθαινε άτεκνος. Πράγμα που συνέβη τελικά, αφού δολοφονήθηκε το 1903, ωστόσο το στέμμα πήγε στον Πέτρο Α΄ της Σερβίας.

Η Ναταλία γεννήθηκε στην Τεργέστη, η οποία άνηκε στην Αυστροουγγαρία και ήταν κόρη του συνταγματάρχη Αλεξάντερ Κονσταντίνοβιτς. Η Ναταλία είχε κι έναν αδελφό. Η γιαγιά της Άνκα ήταν ανιψιά του Μίλος Ομπρένοβιτς, ιδρυτή του Οίκου των Ομπρένοβιτς. Η οικογένεια της Ναταλία εξορίστηκε, αφού ο πατέρας της είχε ασκήσει κριτική για τον γάμο του βασιλιά Αλεξάνδρου Α΄, με την περιβόητη, Ντράγκα Μάσιν. Έκτοτε, έζησαν στην Ιταλία, τη Βιέννη και τη Νίκαια. Στις 25 Ιουλίου του 1902, η Ναταλία, παντρεύτηκε στο Τσέτινιε, τον Πρίγκιπα Μίρκο Πέτροβιτς-Νιέγκος του Μαυροβουνίου, ο οποίος ήταν ο δευτερότοκος γιος του Νικολάου Α΄ του Μαυροβουνίου. Η Μίρκο ερωτεύτηκε παράφορα τη Ναταλία, την οποία την περιγράφει ως μία πανέμορφη, μελαχρινή γυναίκα με ωραία σκουρόχρωμα μάτια. Ο Αλέξανδρος δεν ήταν ευχαριστημένος από το άκουσμα του γάμου, γιατί θεωρούσε ο Μικρό, είχε σκοπό να του πάρει τον θρόνο. 

Η Άνκα, η γιαγιά της επειδή είχε δολοφονηθεί στο Βελιγράδι, η Σερβική Κυβέρνηση, είχε υποσχεθεί το στέμμα στην οικογένεια, σε περίπτωση που ο Αλέξανδρος κατέληγε άτεκνος, όπως προαναφέρθηκε. Ωστόσο, οι συνωμότες ψήφισαν να παρακαμφθεί η υπόσχεση και το κράνος κατέληξε στον γαμπρό του Μίρκο, Πέτρο κι αυτό επειδή η Καρατζόρτζεβιτς είχαν καλές σχέσεις με του Ρώσους. Ο Μίρκο, αργότερα εντάχθηκε και στη μυστική οργάνωση "Μαύρη Χειρ", το 1911. Με τον Μίρκο, η Ναταλία απέκτησε τους εξής πέντε γιους: τον Στέφαν, τον Στάνισλαβ, τον Μιχαήλ, τον Παβλέ και τον Εμμάνουελ. Τον Μάρτιο του 1920, η Ναταλία πραγματοποίησε τον δεύτερο γάμο της, με τον Κόμη Σφόρτσα, αποκτώντας δύο κόρες. Η Ναταλία απεβίωσε σε ηλικία 67 ετών, στο Παρίσι.
Ιωάννα Ασημακοπούλου

Η Ιωάννα Ασημακοπούλου (5 Ιουνίου 1984) είναι Ελληνίδα ηθοποιός. Απόφοιτησε από την Δραματική Σχολή του Γ. Κιμούλη το 2006. Έγινε ιδιαίτερα γνωστή στο ευρύ κοινό μέσα από τη σειρά "Το σόι σου" ενώ ακολούθησαν κι άλλες συμμετοχές σε σειρές όπως "Πέτα τη Φριτέζα", "Η Φαμίλια, Δεληγιάννειο Παρθεναγωγείο".
Πριγκίπισσα Ελένη της Σερβίας

Η Πριγκίπισσα Ελένη της Σερβίας και Γιουγκοσλαβίας (4 Νοεμβρίου 1884 - 16 Οκτωβρίου 1962) ήταν η κόρη του Βασιλιά Πέτρου Α΄ της Σερβίας και της συζύγου του Ζόρκας των Πετρόβιτς-Νιέγκος, κόρης του Νικολάου Α΄ του Μαυροβουνίου. Ήταν η μεγάλη αδελφή του Γεωργίου πρίγκιπα της Σερβίας και του Αλεξάνδρου Α΄ της Γιουγκοσλαβίας. Θείες της ήταν: η Αναστασία πριγκίπισσα του Μαυροβουνίου, σύζυγος τού Νικολάου Νικολάγιεβιτς μεγάλου δούκα της Ρωσίας και η Μιλίτσα πριγκίπισσα του Μαυροβουνίου, σύζυγος τού Πέτρου Νικολάγιεβιτς μεγάλου δούκα της Ρωσίας. Η Μιλίτσα ήταν αυτή, που είχε γνωρίσει στην Τσαρίνα Αλεξάνδρα τον Γκριγκόρι Ρασπούτιν. 

Η Ελένη της Σερβίας, γεννήθηκε ως Γέλενα Καρατζόρτζεβιτς (σερβικά: "Јелена Карађорђевић") στο Τσέτινιε, του Πριγκιπάτου του Μαυροβουνίου. Έχασε σε πολύ νεαρή ηλικία τη μητέρα της και ουσιαστικά τη μεγάλωσαν οι θείες της Αναστασία και Μιλίκα. Σπούδασε στη Ρωσική Αυτοκρατορία, στο Smol'niy institut, ένα σχολείο θηλέων της υψηλής κοινωνίας, στην Αγία Πετρούπολη. Η Μαργκαρέτα Ίγκαρ, που ήταν νταντά των παιδιών του Τσάρου Νικολάου ΙΙ, έγραψε ότι ήταν μία πολύ όμορφη κοπέλα, με ωραίο πρόσωπο και ωραία σκούρα μαλλιά, ενώ και οι τρόποι της ήταν κι αυτοί εξαίσιοι. Η Ίγκαρ, έγραψε, επίσης, ότι η Ελένη, πήγε και συναντούσε τη θεία της Βέρα και τα ξαδέλφια της για τσάι. Η Μεγάλη Δούκισσα Όλγα Νικολάγιεβνα της Ρωσίας, της έτρεφε μεγάλη συμπάθεια. 

Μία άλλη θεία της, η Ελένη του Μαυροβουνίου, και Βασίλισσα της Ιταλίας, την προσκάλεσε για να γνωρίσει τον Πρίγκιπα Ιβάν Κωνσταντίνοβιτς της Ρωσίας, με τον οποίον παντρεύτηκε στις 21 Αυγούστου του 1911, στην Αγία Πετρούπολη. Αργότερα, η Ελένη, σπούδασε ιατρική στο Πανεπιστήμιο της Αγίας Πετρούπολης. Μετά τη γέννηση του πρώτου παιδιού της, όμως, αναγκάστηκε να αφήσει την ιατρική καριέρα. Τελικά το ζευγάρι απέκτησε δύο παιδιά τον Βσέβελοντ και την Κατερίνα. Μετά τη Ρωσική Επανάσταση ακολούθησε τον άντρα της στην εξορία, ο οποίος εκτελέστηκε από τους Μπολσεβίκους, το 1918. Η Ελένη αφού πέρασε κάποιο καιρό στη φυλακή, κατάφερε να αφεθεί ελεύθερη και να σμίξει με τα παιδιά της που ήταν στη Σουηδία. Αργότερα, εγκαταστάθηκε στη Νίκαια, της Γαλλίας, μέχρι και τη μέρα που πέθανε, ενώ δεν ξαναπαντρεύτηκε ποτέ.
Χαφλόνγκ Χίντι

Τα Χαφλόνγκ Χίντι (Χίντι: हफ़लौंग हिन्दी) είναι η κοινή διάλεκτος της επαρχίας Ντίμα Χασάο της πολιτείας Άσαμ της Ινδίας. Πρόκειται για γλωσσικό κατασκεύασμα που προήλθε από τα Χίντι και περιλαμβάνει λεξιλόγιο από διάφορες άλλες γλώσσες, όπως τα Βεγγαλικά, τη Ντιμάσα και τη διάλεκτο Ζέμε Νάγκα. Παίρνει το όνομά της από το Χαφλόνγκ, έδρα της επαρχίας Ντίμα Χασάο.
Ανδρέας Κατσιγιάννης

O Ανδρέας Κατσιγιάννης (3 Οκτωβρίου 1976) είναι Έλληνας συνθέτης, μουσικός και καθηγητής δευτεροβάθμιας εκπαίδευσης.
Ματνακάς

Το Ματνακάς (αρμενικά: մատնաքաշ) είναι παραδοσιακό αρμένικο ψωμί, παρόμοιο με το νάαν. Η λέξη ματνακάς κυριολεκτικά σημαίνει "τράβηγμα δάκτυλου" ή "τράβηγμα", αναφερόμενος στον τρόπο που το ψωμί παρασκευάζεται. Αποτελείται από αλεύρι σίτου, με μαγιά ή προζύμι. Το χαρακτηριστικό χρυσό ή χρυσό-καφέ χρώμα του φλοιού του επιτυγχάνεται με την επικάλυψη της επιφάνειας των καρβελιών με ζαχαρούχο τσάι πριν το ψήσιμο.

Το Ματνακάς, μαζί με το Λαβάς, ένα λεπτό άζυμο αρμενικό τύπο επίπεδου ψωμιού, μπορούν να αγοραστούν από πολλά αρτοποιεία στην Αρμενία, καθώς και σε μέρη με μεγάλους αρμενικούς πληθυσμούς, ως αποτέλεσμα της αρμενικής διασποράς.
Ματθίλδη Καρολίνα της Βαυαρίας

Η Ματθίλδη Καρολίνα της Βαυαρίας ("Ματθίλδη Καρολίνα Φρειδερίκη Βιλελμίνα Καρλόττα") (Άουγκσμπουργκ, 30 Αυγούστου 1813 - Ντάρμσταντ, 25 Μαΐου 1862) ήταν το δεύτερο παιδί και η μεγαλύτερη κόρη του Λουδοβίκου Α΄ της Βαυαρίας και της Θηρεσίας, κόρης τού Φρειδερίκου, Δούκα της Σαξονίας-Χίλντμπουργκχαουζεν.
Λαχματζούν

Το Λαχματσούν ή Λαχματζούν ή Λάχμα μπι-'ατζίν (αραβικά: لحم بعجين "κρέας με ζύμη", τουρκικά: lahmacun, αρμενικά: լահմաջու), (επίσης γνωστό ως Αρμενική πίτσα ή Τουρκική πίτσα ή Λιβανική πίτσα ή Συριακή πίτσα ή Αραβική πίτσα), είναι στρογγυλή λεπτή ζύμη με κιμά (συνήθως από μοσχάρι ή αρνί), ψιλοκομμένα λαχανικά και χόρτα, όπως κρεμμύδια, ντομάτες και μαϊντανό, και μπαχαρικά, όπως πιπέρι καγιέν, πάπρικα, κύμινο και κανέλα, που στη συνέχεια ψήνεταιΠάνω στο λαχματζούν μπορούν να τοποθετηθούν και να τυλιχθούν μ'αυτό λαχανικά, όπως τουρσί, ντομάτες, πιπεριές, κρεμμύδια, μαρούλι και ψητή μελιτζάνα.Το λαχματζούν συχνά σερβίρεται με "αϊράνι" ή σάλγκαμ.

Είναι δημοφιλές πιάτο στην Αρμενία, τον Λίβανο, τη Συρία, τη Τουρκία, και σε αρμενικές και τουρκικές κοινότητες στο εξωτερικό. Το πιάτο αρχικά τρωγόταν από Άραβες σεΐχηδες στην έρημο οι οποίοι δεν μπορούσαν να πάρουν φρέσκα τρόφιμα μαζί τους. Αν και υπάρχει για χιλιάδες χρόνια το λαχματζούν έχει γίνει δημοφιλές τις τελευταίες δεκαετίες. Εκτός από το Λαχματζούν υπάρχουν και άλλα πιάτα από την Ανατολή, όπως το Σφίχα, το Μανακίς και το Μουσαχάν, στα οποία η ζύμη επικαλύπτεται με κρέας, ζαατάρ ή τυρί τζιμπνέχ. 

Λόγω των εχθρικών σχέσεων Αρμενίας -Τουρκίας, το άνοιγμα αρμενικών εστιατορίων που σερβίρουν το φαγητό στη Ρωσία είχε προκαλέσει διαμαρτυρίες.